CELEX: 22017D0515
Language: ro
Date: 2015-09-25 00:00:00
Title: Decizia nr. 208/2015 a Comitetului mixt al SEE din 25 septembrie 2015 de modificare a anexei II (Reglementări tehnice, standarde, încercări și certificare) la Acordul privind SEE [2017/515]

30.3.2017   
               
               
                  RO
               
               
                  Jurnalul Oficial al Uniunii Europene
               
               
                  L 85/22
               
            DECIZIA NR. 208/2015 A COMITETULUI MIXT AL SEE
      din 25 septembrie 2015
      de modificare a anexei II (Reglementări tehnice, standarde, încercări și certificare) la Acordul privind SEE [2017/515]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Directiva (UE) 2015/254 a Parlamentului European și a Consiliului din 11 februarie 2015 de abrogare a Directivei 93/5/CEE a Consiliului privind asistența ce trebuie acordată Comisiei și colaborarea dintre statele membre în domeniul examinării științifice a problemelor legate de produsele alimentare (1) trebuie încorporată în Acordul privind SEE.
               
            
                  (2)
               
               
                  Directiva (UE) 2015/254 abrogă Directiva 93/5/CEE a Consiliului (2), care este încorporată în Acordul privind SEE și care, prin urmare, trebuie abrogată în conformitate cu Acordul privind SEE.
               
            
                  (3)
               
               
                  Prezenta decizie se referă la legislația privind produsele alimentare. Legislația privind produsele alimentare nu se aplică Principatului Liechtenstein atât timp cât aplicarea Acordului dintre Comunitatea Europeană și Confederația Elvețiană privind schimburile comerciale cu produse agricole este extinsă la Liechtenstein, astfel cum se prevede în partea introductivă a capitolului XII din anexa II la Acordul privind SEE. În consecință, prezenta decizie nu se aplică Principatului Liechtenstein.
               
            
                  (4)
               
               
                  Prin urmare, anexa II la Acordul privind SEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      În capitolul XII din anexa II la Acordul privind SEE, textul de la punctul 54g (Directiva 93/5/CEE a Consiliului) se înlocuiește cu următorul text:
      
         
                     „54g.
                  
                  
                     
                        32015 L 0254: Directiva (UE) 2015/254 a Parlamentului European și a Consiliului din 11 februarie 2015 de abrogare a Directivei 93/5/CEE a Consiliului privind asistența ce trebuie acordată Comisiei și colaborarea dintre statele membre în domeniul examinării științifice a problemelor legate de produsele alimentare (JO L 43, 18.2.2015, p. 1).”
                  
               
      Articolul 2
      Textele Directivei (UE) 2015/254 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 26 septembrie 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 25 septembrie 2015.
         
            
               Pentru Comitetul mixt al SEE
            
            
               Președintele
            
            Ingrid SCHULERUD
         
      
      
         (1)  JO L 43, 18.2.2015, p. 1.
      
         (2)  JO L 52, 4.3.1993, p. 18.
      
         (*1)  Nu au fost semnalate obligații constituționale.